ધનસુરા તાલુકાના કંજરીકંપા ગામની સીમમાં આવેલા માનવરહિત રેલવે ફાટક પર વાગ્યાના નડિયાદથી મોડાસા તરફ આવી રહેલી ટ્રેન ફાટકની વચ્ચે જ બંધ પડેલા ટેમ્પા સાથે ધડાકાભેર અથડાઇ પડી હતી. જેના કારણે ટેમ્પો ફંગોળાઇને રેલવે ટ્રેકથી ૨૦૦ ફૂટ દૂર ફેંકાઇ ગયો હતો અને તેના બે ટૂકડા થઇ ગયા હતા. ટેમ્પો ધનસુરાથી બે કિમી દૂર બાયડ હાઇવેથી અંદર કંજરીકંપા ગામ તરફ જઇ રહ્યો હતો, ત્યારે કંજરીકંપા પાટિયા પાસેના ફાટક પર બનાવેલા બમ્પઉપરથી પસાર થતાં ટેમ્પો કૂદીને ફાટક વચ્ચે જ બંધ પડી ગયો હતો. બરાબર આજ સમયે ટ્રેન પસાર થતાં અકસ્માત સજાર્યો હોવાનું પોલીસની પ્રાથમિક તપાસમાં બહાર આવ્યું છે.